stanford-oval/wikipedia huggingface dataset:
Pyörätuolikelaus kesäolympialaisissa 1988
Tulokset

| Tapahtuma | Ensimmäinen | Toinen | Kolmas |
| --- | --- | --- | --- |
| Miehet |  Ranska Mustapha Badid |  Belgia Paul van Winkel |  Yhdysvallat Craig Blachette |
| Naiset |  Yhdysvallat Sharon Hedrick |  Tanska Connie Hansen |  Yhdysvallat Candace Cable-Brooks |
Puutarhatrilogia

| Puutarhatrilogia Regina |
| --- | --- | --- |

Studioalbumin tiedot
 Julkaistu: 11. helmikuuta 2009
 Formaatti: CD, LP
 Tyylilaji: Elektropop
 Kesto: 43.10
 Levy-yhtiö: Johanna Kustannus
Listasijoitukset
  6. (viikko 8/2009)
Reginan muut julkaisut
| Oi miten suuria voimia! 2007 | Puutarhatrilogia 2009 | Soita mulle 2011 |
Puutarhatrilogia on suomalaisen elektronista popmusiikkia soittavan Reginan kolmas albumi. Se julkaistiin 11. helmikuuta 2009. Levy nousi julkaisuviikollaan Suomen virallisen listan sijalle 6 ja pysyi listalla kolmen viikon ajan. Levy sai kauttaaltaan hyvät arvostelut, joissa mm. yhtyeen kehittyneitä, monipuolistuneita ja uudistuneita sävellyksiä sekä soundia kehuttiin. Levyn kappale "Saanko jäädä yöksi?" julkaistiin singlenä marraskuussa 2008. Siitä ja kappaleesta "Tapaa minut aamulla" on tehty musiikkivideot.
Kappaleet

Vapaus – 3.27
Tapaa minut aamulla – 4.19
Totuus minusta – 3.45
Terveiset päiväntasaajalta – 4.20
Saanko jäädä yöksi? – 6.37
Sain levyt joita et halua kuunnella – 3.45
Tango merellä – 5.16
Olen häviöllä, Pauli – 4.18
Sinun tässä salissa – 3.09
Musta musta puutarha – 4.14
Arvostelut

Dome.fi:
Pitchfork Media: 7.6/10
Rumba: positiivinen
Soundi:
V2.fi:
Aiheesta muualla

Puutarhatrilogia Johanna Kustannuksen Internet-sivuilla (Arkistoitu – Internet Archive)
Puutarhatrilogia Last.fm-sivustolla (englanniksi)
Trần Trọng Kim

Trần Trọng Kim.
Trần Trọng Kim (1883–1953) oli vietnamilainen poliitikko, joka toimi Japanin perustaman lyhytaikaisen nukkehallituksen pääministerinä vuonna 1945.
Ennen valintaansa hän oli professori, joka tunnettiin konservatiivisista mielipiteistään.
Puuhevonen (albumi)

| Puuhevonen PMMP |
| --- | --- | --- |

Cover-albumin tiedot
 Julkaistu: 14. marraskuuta 2007
 Tuottaja(t): Jori Sjöroos
 Tyylilaji: lastenlaulu
 Kesto: 41.27
 Levy-yhtiö: Sony BMG
Listasijoitukset
  3. (viikko 47/2007)
PMMP:n muut julkaisut
| Leskiäidin tyttäret 2006 | Puuhevonen 2007 | Veden varaan 2009 |
Puuhevonen on PMMP:n neljäs albumi, joka ilmestyi 14. marraskuuta 2007.
Albumi sisältää PMMP:n versioita tunnetuista lastenlauluista. Kappaleet ovat valinneet yhtyeen laulusolistit Mira Luoti ja Paula Vesala yhdessä tuottajansa Jori Sjöroosin kanssa. Albumin julkaisuhetkellä sekä Luoti että Vesala odottivat esikoislapsiaan.
Puuhevonen pysyi Suomen virallisella albumilistalla yhteensä 21 viikkoa ja oli korkeimmillaan sijalla #3. Albumilta julkaistiin singlenä kappale "Täti Monika".
Kappaleet

Puuhevonen – 3.48
Jospas minä kissan saisin – 2.56
Lörpötys – 2.10
Katinka – 2.45
Minä soitan harmonikkaa – 3.29
Täti Monika – 3.02
Etkö ymmärrä – 2.19
Hyljätty nukke – 3.18
Magdaleena – 2.19
Neljä kissanpoikaa – 2.47
Mustan kissan tango – 2.53
Suojelusenkeli – 1.57
Ihahaa – 2.47
Pikku Lauri – 2.01
Hyvin hiljaa – 2.49
Singlet

Täti Monikapromo
Aiheesta muualla

Puuhevonen PMMP:n sivustolla (Arkistoitu – Internet Archive)
Martin Wallström

Martin Wallström (s. 7. heinäkuuta 1983lähde? Uddevalla, Ruotsi) on ruotsalainen näyttelijä. Hänet tunnetaan parhaiten roolistaan Mr. Robot -sarjassa, jossa hän näytteli Tyrell Wellick -nimistä toimitusjohtajaa.
Wallström on näytellyt myös muun muassa Wallander-sarjassa sekä elokuvissa Avaruudessa ei ole tunteita ja Isku rajalle.
Aiheesta muualla

Martin Wallström Internet Movie Databasessa. (englanniksi)
Martin Wallström Elonetissä.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  Europeana
FROG

FROG-7B
FROG (engl. Free Rocket Over Ground) on Naton koodinimi sarjalle Neuvostoliiton lyhyen matkan tykistöraketteja. Raketit ovat yksivaiheisia ja ohjaamattomia kiinteän ajoaineen raketteja, joiden käyttötarkoitus olisi sodan syttyessä ollut taktisten ydinaseiden ampuminen vihollisen rintamaa vastaan ja rauhan aikana ne toimivat nk. pelotteena.
FROG-sarja kehitettiin 1950-luvulla. Raketista on tehty ainakin seitsemän versiota, jotka tunnetaan koodinimillä FROG-1–FROG-7. FROG-7A otettiin käyttöön vuonna 1965 ja FROG-7B vuonna 1968. Sen kantama on 70 km ja hyötykuorma 550 kg. Raketissa voi käyttää tavanomaista, kemiallista tai ydinkärkeä.
FROG-3, FROG-4 ja FROG-5 oli sijoitettu PT-76-tela-alustalle, myöhemmät ZIL-135 8×8 kuorma-auton alustalle. FROG-6 oli harjoitusraketti.
FROG-7:n (9K52 Luna) osumatarkkuus oli 500-700 metriä. Se oli varustettu 450 kg räjähteellä, 450 kg ydinaseella tai 36 kg kemiallisella kärjellä. Parannetussa FROG-7B:ssa oli pitempi kärki, johon sai rypälepommi- tai miinakärjen. FROG-sarjan korvasi SS-21, jolla oli huomattavasti pitempi kantomatka (120 km). FROG-7:ää valmistettiin vuoteen 1972 asti.
Neuvostoliitolla raketteja oli 1987 Natoa vastassa 500 ja Kiinaa vastassa 215 sekä 100 Kaakkois-Aasian ja Turkin vastaisella rintamalla ja 75 strategisessa reservissä. Venäjällä niitä oli vuonna 1994 käytössä vielä 350 kpl. Käyttäjämaihin kuuluvat lisäksi Afganistan, Algeria, Angola, Kuuba, Egypti, Irak, Pohjois-Korea, Libya, Serbia, Syyria ja Jemen. Irakin parannetulla versiolla Laith oli 90 km kantomatka.
Raketit oli sijoitettu divisioonien alaisuuteen. Tyypillisessä pataljoonassa oli kaksi patteria, joissa kaksi ohjusalustaa ja pitkän matkan säätutka. Raketin saatto laukaisukuntoon kesti tilanteesta riippuen 15–30 min.
Susiritari Koragg

| Susiritari Koragg |
| --- | --- |

Näyttelijä(t):  Koragg: Geoff Dolan (ääni) ja Chris Graham (ääni) Nick: Firass Dirani
Ensi- esiintyminen:  Koragg: Rikottu loitsu, Osa 1 (Power Rangers Mystic Force) Nick: Mystinen haaste, Osa 1 (Power Rangers Mystic Force)
Viimeinen esiintyminen:  Koragg: Kadonnut soturi, Osa 2 (Power Rangers Mystic Force) Nick: Mystinen haaste, Osa 1
Henkilötiedot
Status:  Koragg: Muuttui takaisin ihmiseksi Nick: Menetti voimansa
Suhteet
Infobox OKNimi-testi OK: 
| Leanbow |
| --- | --- |

Näyttelijä(t):  Chris Graham
Ensi- esiintyminen:  Kadonnut soturi, Osa 1 (Power Rangers Mystic Force)
Viimeinen esiintyminen:  Mystinen haaste, Osa 2 (Power Rangers Mystic Force)
Henkilötiedot
Status:  Lopettanut
Suhteet
Puoliso(t):  Udonna
Lapset:  Nick Russell
Infobox OKVirheellinen NIMI-arvo: 
Susiritari Koragg, jota kutsuttiin välillä myös vain Koraggiksi, on kuvitteellinen hahmo Power Rangers -universumissa, joka esiintyi Power Rangersin 14. tuotantokaudella sarjassa Power Rangers Mystic Force. Hän oli yksi sarjan päävihollisista. Äänenä toimi Geoff Dolan.
Koragg oli todellisuudessa hyvä velho Leanbow, joksi hän myöhemmin paljastui pelastaessaan vaimonsa Udonnan ja Mystic Force Power Rangerit pahan Imperiouksen ja Mestarin kynsistä.
Taidot

Palvellessaan Mestaria, Koragg pystyi yhdistymään metallisen Catastros-ratsunsa kanssa ja muodostamaan jättimäisen Centaur Megazordin ja voimakkaamman Centaurus Wolf Megazordin. Vahvana ja taitavana velhona Koragg sai taikojensa avulla myös itsensä ja rangereiden voittamat hirviöt suuriksi. Taikavoimiensa lisäksi Koragg oli erinomainen taistelija miekan kanssa.
Koraggilla oli myös kilpi, joka toimi yhtenä hänen aseistaan. Hän pystyi taistelussa Power Rangereita vastaan paljastamaan kilven silmän, jonka sanottiin olleen itse Mestarin vasen silmä. Kilvellä hän pystyi käyttämään hyökkäystaikoja ja "Wolf Attack" nimistä liikettä, joka oli sudenpään muotoinen energiaisku. Wolf Attack oli erittäin voimakas ja vain muutamat selvisivät siitä. Nick sai sen torjuttua, mutta muut rangerit ja Daggeron pystyivät vain vaivoin selviämään siitä. Koragg pystyi myös iskemään kilpensä maata vasten, jolloin se vapautti paineaallon kohteeseensa. Hän pystyi myös käyttämään miekallaan "Dark Magic Strike" nimistä loitsua. Leanbow'na hän pystyi käyttämään Ancient Mystic Modea, jolla hän pääsi käsiksi tehokkaampiin taikoihin.
Aiheesta muualla

Leanbow RangerCentralissa
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Televisiosarjan Power Rangers viholliset
| --- | --- |
Zordonin aikakausi::  Mighty Morphin (Lord Zedd • Rita Repulsa • Goldar • Rito Revolto) • Zeo (King Mondo) • Turbo • In Space (Astronema • Psycho Rangerit)
Zordonin jälkeiset kaudet::  Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. (A-ryhmä) • Mystic Force (Susiritari Koragg) • Operation Overdrive • Jungle Fury • RPM • Samurai & Super Samurai • Megaforce
Näyttötutkinto

Näyttötutkinto on erityisesti aikuisille suunniteltu joustava ammatillisen tutkinnon suorittamistapa. Ammatilliset perustutkinnot (PT), ammattitutkinnot (AT) ja erikoisammattitutkinnot (EAT) voi suorittaa näyttötutkintona. Näyttötutkintojärjestelmä lakkautettiin 2018 alussa, jolloin ammatillinen peruskoulutus ja näyttötutkinnot yhdistyivät ns. Ammatillisen koulutuksen reformin yhteydessä. Laki ammatillisesta peruskoulutuksesta 1998/630 ja Laki ammatillisesta aikuiskoulutuksesta 1998/631 kumottiin ja uusi Laki ammatillisesta koulutuksesta 531/2017 astui voimaan 1.1.2018.
Nykyisen lain (531/2017) mukaan toteutettavat ammatti- ja erikoisammattitutkinnot suoritetaan edelleen samantapaisesti, kuin näyttötutkintojärjestelmän aikana.
Näyttötutkintojärjestelmässä tutkinnon suorittaja pystyi osoittamaan näyttötutkinnolla ammattitaitonsa ja saamaan osaamisestaan virallisen tutkintotodistuksen. Tutkinnon suorittajat osallistuivat tavallisesti myös tutkintoon valmistavaan koulutukseen. Koulutuksen sisältö ja kesto määriteltiin silloin aikaisemman koulutuksen ja työkokemuksen perusteella jokaiselle henkilökohtaisesti.
Yleistä näyttötutkinnoista

Näyttötutkinnot olivat ammattitaidon hankkimistavasta riippumattomia. Koulutuksessa, työelämässä ja harrastuksissa hankittua osaamista voi hyödyntää tutkinnoissa vaaditun ammattitaidon näytöissä. Tärkeintä on ammatin hallinta ja ammatillisen osaamisen osoittaminen.
Tutkinnon suorittaja voi valita itselleen tarpeellisia tutkinnon osia tutkinnon perusteissa vaaditun mukaisesti. Tutkintosuoritukset suunnitellaan siten, että tutkinnon voi suorittaa tutkinnon osa kerrallaan. Näyttötutkintoon voi osallistua kuka tahansa, jolla on riittävä ammattitaito tutkinnon suorittamiseksi.
Ammatillisissa perustutkinnoissa osoitetaan ammattitaidon saavuttamisen edellyttämät tiedot ja taidot, ammattitutkinnossa ammattityöntekijältä vaadittava ammattitaito ja erikoisammattitutkinnoissa alan vaativimpien työtehtävien hallinta.
Näyttötutkinnon ja siihen valmistavan koulutuksen voi suorittaa myös työn ohella. Tutkintoja järjestetään kaikilla ammatillisilla koulutusaloilla. Tutkintonimikkeitä on noin 360.
Yleistä näyttötutkinnoista > Henkilökohtaistaminen

Henkilökohtaistaminen tarkoittaa näyttötutkintojärjestelmässä tutkinnon suorittajan ja opiskelijan ohjaus-, neuvonta-, opetus- ja tukitoimien asiakaslähtöistä suunnittelua ja toteuttamista.
Koulutuksen ja/tai tutkinnon järjestäjä selvittää koulutukseen hakijan osoittaman osaamisen, muun aikaisemmin saavuttaman osaamisen, muut lähtökohdat ja hänelle soveltuvan tutkinnon. Henkilökohtaistetussa tutkinnon suorittamisessa noudatetaan tutkinnon perusteissa määriteltyjä ammattitaitovaatimuksia, arvioinnin kohteita ja kriteerejä sekä ammattitaidon osoittamistapoja. Tutkintosuoritukseksi tai sen osaksi tunnustetaan myös aikaisemmin osoitettu ja arvioijien hyväksymä osaaminen.
Koulutuksen sisältöä ja kestoa määriteltäessä otetaan huomioon aikuisen elämäntilanne, aikaisemmin hankittu ja osoitettu osaaminen, todetut oppimistarpeet ja työssä oppimisen mahdollisuudet. Lisäksi henkilökohtaistamisessa valitaan opiskelijalle soveltuvat koulutuksen järjestämismuodot, oppimisympäristöt, opetus- ja arviointimenetelmät ja ohjaustoimet.
Henkilökohtaistamisessa otetaan huomioon myös erilaisesta kulttuuri- ja kielitaustasta tai muusta syystä, kuten luki- ja kirjoitushäiriöistä mahdollisesti johtuvat erityistarpeet.
Yleistä näyttötutkinnoista > Arviointi

Näytöt arvioidaan kolmikantaisessa arvioinnissa. Mukana on työelämän työnantajaosapuoli (TA), työntekijäosapuoli (TT) ja opettajaosapuoli (OPE). Valmistavan koulutuksen opettaja ei voi olla arvioimassa omaa tutkinnonsuorittajaansa. Yhden arvioijista tulee olla NTM (näyttötutkintomestari). Arviointikriteerit on määritellyt Opetushallitus. Arviointi lähetetään tutkintotoimikunnalle lopullista hyväksymistä varten.
Näyttötutkintoihin valmistava koulutus

Tutkinnon suorittajat osallistuvat tavallisesti myös tutkintoon valmistavaan koulutukseen. Tutkintoon valmistavaan koulutukseen osallistuvalle järjestetään osana koulutusta mahdollisuus suorittaa näyttötutkinto.
Näyttötutkinnoista ja niihin valmistavasta koulutuksesta on säädetty ammatillisesta aikuiskoulutuksesta annetussa laissa (631/98) ja asetuksessa (812/98).
Aiheesta muualla

Ammatillinen peruskoulutus – Näyttötutkinnot. Arvioinnin opas 2015 (Opetushallitus)
Näytöt ja osaamisen arviointi (ePerusteet)
Markkinointi-instituutti (Arkistoitu – Internet Archive)
Ammattikoulutus Suomessa
| --- | --- |
Koulutus:   Ammatilliset tutkinnot  Näyttötutkinto  Oppisopimus  Työssäoppiminen  Työvoimakoulutus  Erityisopetus 
Luettelot:   Luettelo ammatillisista perustutkinnoista  Luettelo ammattitutkinnoista  Luettelo erikoisammattitutkinnoista
Péter Sidi

| Mitalit> Maa:   Unkari.Miesten ammunta.MM-kilpailut  | Mitalit> Maa:   Unkari.Miesten ammunta.MM-kilpailut  | Mitalit> Maa:   Unkari.Miesten ammunta.MM-kilpailut  | Maa:   Unkari> Miesten ammunta. |
| --- | --- | --- | --- |
|  Hopeaa | Zagreb 2006 | 300 m kivääri, makuu |  |
|  Hopeaa | München 2010 | 10 m ilmakivääri |  |
|  Pronssia | Lahti 2002 | 50 m pienoiskivääri, 3 asentoinen |  |
|  Pronssia | Zagreb 2006 | 50 m pienoiskivääri, makuu, joukkue |  |
Poikien ammunta
|  Kultaa | Barcelona 1998 | 50 m pienoiskivääri, makuu, joukkue |  |
Péter Sidi (s. 11. syyskuuta 1978 Komárom) on unkarilainen kivääriampuja.
Sidi on saavuttanut MM-kilpailuissa poikien sarjassa joukkuekultaa (1998), sekä aikuisten sarjassa hopeaa (2006 ja 2010), pronssia (2002) ja joukkuepronssia (2006).
Olympialaisissa Pekingissä 2008 Sidi oli kuudes 10 m ilmakiväärissä tuloksella 698,4 (595 + 103,4), jääden pronssista pisteen päähän, 25. 50 m pienoiskiväärin asentokilpailussa tuloksella 1 163, jääden finaalipaikasta seitsemän pisteen päähän, ja 39. 50 m pienoiskiväärin makuussa tuloksella 588, jääden finaalipaikasta kuuden pisteen päähän.
Pétros Kanakoúdis

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. huhtikuuta 1984 (ikä 40)
Syntymäpaikka: Thessaloniki, Kreikka
Pelipaikka: vasen laitapuolustaja
Pituus: 180 cm
Paino: 70 kg
Seura
Seura: FC Inter
Pelinumero: 6
Junioriseurat
: PAOK
Seurat
| Vuodet | Seura | O | (M) |
| 2001–2006 | PAOK | 1 | (0) |
| 2003–2004 | → ILTEX Lykoi (laina) | 34 | (0) |
| 2005–2006 | → Veria (laina) | 25 | (2) |
| 2006–2009 | Asteras Tripolis | 69 | (6) |
| 2009–2010 | PAS Giannina | 16 | (0) |
| 2010–2011 | Iraklis | 14 | (0) |
| 2011 | Doxa Drama | 8 | (1) |
| 2012 | Veria | 11 | (0) |
| 2012–2013 | Platanias | 25 | (1) |
| 2013–2014 | Apollon Smyrnis | 17 | (0) |
| 2014 | Kerkyra | 5 | (0) |
| 2015– | FC Inter | 37 | (0) |
| Yhteensä | Yhteensä | 262 | (10) |
Maajoukkue
| 2005 | Kreikka U21 | 8 | (0) |
 Seurajoukkueuran tilastot kattavat vain kansalliset sarjat, päivitetty 11. syyskuuta 2016.
Pétros Kanakoúdis (kreik. Πέτρος Κανακούδης; s. 16. huhtikuuta 1984 Thessaloniki, Kreikka) on kreikkalainen jalkapalloilija, joka edustaa Veikkausliigassa pelaavaa FC Inter Turkua. Hän on pelipaikaltaan vasen laitapuolustaja.
Kanakoúdis aloitti ammattilaisuransa kasvattajaseurassaan PAOK:issa vuonna 2001, jossa hän pelasi vain yhden ottelun kausina 2001–2005. Kanakoúdis vietti puolitoista kautta lainalla Kreikan kolmanneksi korkeimman sarjatason ILTEX Lykoissa. Kauden 2005–2006 Kanakoúdis edusti toisen sarjatason Veriaa. Vuodet 2006–2009 hän pelasi Kreikan Superliigan Asteras Tripolisissa. Heinäkuussa 2009 Kanakoúdis siirtyi PAS Gianninaan. Yhden kauden jälkeen hän siirtyi kotikaupunkinsa Iraklikseen.
Heinäkuussa 2011 Kanakoúdis siirtyi pääsarjajoukkue Doxa Dramaan. Kauden puolivälissä hän siirtyi sarjatasoa alemmaksi Veriaan. Kanakoúdis pelasi kauden 2012–2013 Superliigan Plataniasissa. Heinäkuussa 2013 hän siirtyi Apollon Smyrnikseen.
Heinäkuussa 2014 Kanakoúdis siirtyi AO Kerkyraan, jossa hän pelasi vain marraskuuhun asti. Helmikuussa 2015 Kanakoúdis tuli testiin Veikkausliigan FC Inter Turkuun ja hän esitti lupaavia otteita Liigacupissa. Kuukauden kuluttua Kanakoúdis teki yksivuotisen sopimuksen FC Interin kanssa.
Kanakoúdis on pelannut Kreikan alle 21-vuotiaiden maajoukkuessa vuonna 2005 kahdeksan ottelua.
Laura Arffman

Laura Arffman (s. 29. elokuuta 1985 Kitee) on suomalainen urheilutoimittaja. Hän työskentelee Yleisradiossa, jossa hän on toiminut uutistenlukijana Urheiluruudussa sekä raportoinut useista urheilutapahtumista.
Ura > Koulutus

Arffmanilla on viestinnän tutkinto Jyväskylän ammattikorkeakoulusta ja maisterin tutkinto Jyväskylän yliopistosta valtio-opista.
Ura > Työura

Toimittajan uransa alussa Arffman teki viestinnän opintoihin kuuluvan harjoittelun silloiseen Urheilulehteen. Syksyllä 2008 hän aloitti työt Iltalehden urheilutoimituksessa. Pari vuotta myöhemmin hän päätyi Yleisradion radiouutisiin, ja syksyllä 2011 hän aloitti Yleisradion kotimaan toimituksessa. Vasta tuolloin hän jätti työskentelyn Iltalehden urheilutoimituksessa kokonaan. Arffman siirtyi Yleisradion urheilutoimitukseen tammikuussa 2012.
Arffman kokosi lehdistön joukkueen pesäpallon naisten Liitto-Lehdistö-otteluun vuonna 2013.
Arffman on kirjoittanut elämäkerran vuonna 2019 kuolleesta hiihtäjä Mona-Liisa Nousiaisesta.
Laura Arffman ja Petra Manner saivat Suomen kieltenopettajien liiton ja Otavan kirjasäätiön Vuoden kieliteko 2024 -palkinnon Pariisin kesäolympialaisissa tekemistään monikielisistä haastatteluista.
Yksityiselämä

Arffman on kertonut olleensa lapsena koulukiusattu. Kiusaamisen vuoksi hän päätyi opiskelemaan lukioon toiselle paikkakunnalle. Kiusaaminen on vaikuttanut merkittävästi hänen myöhempiin valintoihinsa, ja sen vuoksi aiheesta avoimesti puhuminen on ollut Arffmanille tärkeää.
Arffman on naimisissa Anssi Pentsisen kanssa, ja heillä on kaksi lasta.
Teokset

Mona-Liisa – urheilija, muusikko, ihminen.  ( Mona-Liisa Nousiaisen elämäkerta)  Gummerus, 2020.  ISBN 9789512412952
Aiheesta muualla

Laura Arffman Twitterissä
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Ritva
.se

Stiftelsen för Internetinfrastrukturin logo.
.se on Ruotsin verkkotunnus, jota hallinnoi Stiftelsen för Internetinfrastruktur.
Vuoden 2003 järjestelmä

Ennen huhtikuuta 2003 .se-maatunnuksen alla oleville tunnuksille oli paljon rajoittavia sääntöjä. Vain yritysten, yhdistysten ja viranomaisten sallittiin rekisteröidä tunnus ja sen tuli olla hyvin samankaltainen rekisteröidyn nimen kanssa. Yksittäiset tuotteet eivät olleet oikeutettuja erillisiin tunnusnimiin, vaikka ne olisivat olleet rekisteröityjä tavaramerkkejä. Yksityishenkilöt saivat rekisteröidä yhden (ja vain yhden) tunnuksen loppuliitteellä .pp.se (pp on lyhenne sanasta privatperson, "yksityishenkilö").
Entiset tunnukset olivat:
| Tunnus | Käyttö |
| --- | --- |
a.se: Tukholma
b.se: Tukholman lääni
c.se: Uppsalan lääni
d.se: Södermanlandin lääni
e.se: Itä-Götanmaan lääni
f.se: Jönköpingin lääni
g.se: Kronobergin lääni
h.se: Kalmarin lääni
i.se: Gotlannin lääni
k.se: Blekingen lääni
l.se: Kristianstadin lääni
m.se: Malmöhusin lääni (Skånen lääni)
n.se: Hallandin lääni
o.se: Göteborgin ja Bohusin lääni (Länsi-Götanmaan lääni)
p.se: Älvsborgin lääni
r.se: Skaraborgin lääni
s.se: Värmlannin lääni
t.se: Örebron lääni
u.se: Västmanlandin lääni
w.se: Kopparbergin lääni (Taalainmaan lääni)
x.se: Gävleborgin lääni
y.se: Västernorrlandin lääni
z.se: Jämtlandin lääni
ac.se: Västerbottenin lääni
bd.se: Norrbottenin lääni
org.se: Ei-kaupalliset järjestöt
pp.se: Yksityishenkilöt (privatpersoner)
tm.se: Tavaramerkit
parti.se: Poliittiset puolueet
press.se: Aikakauslehdet
Uudet säännöt

Uusilla säännöillä mikä tahansa yhteisö tai kuka tahansa yksityishenkilö saa rekisteröidä kuinka monta tunnusta tahansa. Minkä tahansa .se-tunnuksen rekisteröinti on mahdollista niin kauan kuin se on vapaana. Samaan aikaan säännöt tunnuksen nimen annosta muuttuivat ”ensin tullutta palvellaan ensin” -periaatteeseen ja yksinkertaisemmat säännöt riidanratkaisumenetelmää varten luotiin.
Lokakuussa 2003 .se alkoi hyväksyä kansainvälistettyjen tunnusnimien rekisteröimisen, sisältäen kirjaimet å, ä, ö, ü, é. 6. syyskuuta 2007 täyden 250 merkin tuki tuli saataville, tukien kaikkia Ruotsin laillisesti hyväksyttyjä vähemmistökieliä: suomea, meänkieltä, saamea, romania ja jiddišiä.
.se on ensimmäinen ylätason verkkotunnus, joka aloitti DNSSEC-palvelujen tarjoamisen.
Aiheesta muualla

iis.se (Stiftelsen för Internetinfrastruktur)
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista